text: Hvis du ser en rød dobbeltdækker...
  28 april 2016 kl. 04.30
  Billund åbner ny rute direkte til hele verden.
  Hvis du undrer dig over, hvorfor du måske ser en ægte londonbus, en rød dobbeltdækker, i dag, så er forklaringen her:
  Den 3. maj åbner Billund Lufthavn en direkte flyrute til London med British Airways. Nu er det  ikke længere nødvendigt for Syd- og Sønderjyder at tage til enten Hamborg eller Kastrup, hvis vi skal flyve ud i den store verden. Det kan klares fra Billund.
   Lufthavnschef Kjeld Zacho Jørgensen siger:
  - Nu får Billunds gæster adgang til det enorme netværk som British Airways har til alle verdensdele. Det vil vi gerne fortælle til syd- og sønderjyderne i dag.
  Dobbeltdækkeren kører i dag i Horsens, Kolding og Vejle.
  Den nye rute fra Billund til London Heathrow åbner den 3. maj.
  